wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு94

## Introducting Beta Features

<div lang="en" dir="ltr">
*(Apologies for writing in English. Please translate if necessary)*  
We would like to let you know about Beta Features, a new program from the Wikimedia Foundation that lets you try out new features before they are released for everyone.  
Think of it as a digital laboratory where community members can preview upcoming software and give feedback to help improve them. This special preference page lets designers and engineers experiment with new features on a broad scale, but in a way that's not disruptive.  
Beta Features is now ready for testing on MediaWiki.org. It will also be released on Wikimedia Commons and MetaWiki this Thursday, 7 November. Based on test results, the plan is to release it on all wikis worldwide on 21 November, 2013.  
Here are the first features you can test this week:
- Media Viewer — view images in large size or full screen
- VisualEditor Formulæ (for wikis with VisualEditor) — edit algebra or equations on your pages
- Typography Refresh — make text more readable (coming Thursday)  
Would you like to try out Beta Features now? After you log in on MediaWiki.org, a small 'Beta' link will appear next to your 'Preferences'. Click on it to see features you can test, check the ones you want, then click 'Save'. Learn more on the Beta Features page.  
After you've tested Beta Features, please let the developers know what you think on this discussion page -- or report any bugs here on Bugzilla. You're also welcome to join this IRC office hours chat on Friday, 8 November at 18:30 UTC.  
Beta Features was developed by the Wikimedia Foundation's Design, Multimedia and VisualEditor teams. Along with other developers, they will be adding new features to this experimental program every few weeks. They are very grateful to all the community members who helped create this project — and look forward to many more productive collaborations in the future.  
Enjoy, and don't forget to let developers know what you think! Keegan (WMF) (talk) 20:42, 5 நவம்பர் 2013 (UTC)
:<small>Distributed via Global message delivery (wrong page? Correct it here)</small>, 20:42, 5 நவம்பர் 2013 (UTC)
</div>
# விக்கிப்பீடியா:ஆலமரத்தடி/தொகுப்பு94

## CIS-A2K Grant Report September 2012-June 2013

<code> (Apologies for writing in English. You are welcome to translate this message)</code>  
Greetings! As many of you know that the Wikimedia Foundation approved a 22 month grant to the CIS-A2K. The aim of the grant is to support the growth of Wikimedia movement in India.  
Please find the Grant Report for the first 10 months period here.
CIS-A2K will be happy to receive your feedback. Please let us know if you have any suggestions, questions and concerns about the report and our work. We would be glad to have this feedback here.
We are thankful to the Wikimedia community in India, Wikimedia India Chapter and the Wikimedia Foundation for actively engaging with our work. We will continue to work upon our deficiencies, failures and successes. Thanks! --Hindustanilanguage (பேச்சு) 06:43, 6 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## தேசிய மொழிபெயர்ப்புத் திட்டம் (இந்தியா) - 3-week intensive training programme

- 3-week intensive training programme--Natkeeran (பேச்சு) 01:06, 7 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## தகவல் சட்ட தரவுமீட்பான்

நற்கீரனின் முயற்சியால் இணையத் தமிழ் நூற்பட்டியல் செயற்திட்டத்திற்காக ஒரு தரவுமீட்பான் செய்யப்பட்டுள்ளது. இதில் வேண்டிய பக்கங்களையும் எடுக்க வேண்டிய தகவல் சட்டத்தின்(Infobox) பெயரும் கொடுத்து ஏவிவிட்டால், கொஞ்ச நேரத்தில் அதன் தகவல்கள் எடுக்கப்பட்டு கூகிள் விரிதாள் வடிவில் உங்களுக்குக் கிடைக்கும். இது நூலகம் திட்டம் உட்பட அனைத்து மொழி விக்கிப்பீடியாவிலும் பயன்படுத்தக்கூடியது. இது நேரடியாக விக்கிப்பீடியாவிற்கு பயனளிப்பதைவிட விக்கிப்பீடியாவால் பிற திட்டங்களுக்குப் பலன் அளிக்கிறது. தேவைப்படும் திட்டங்களுக்கு இதைப் பயன்படுத்திக் கொள்க --நீச்சல்காரன் (பேச்சு) 02:50, 9 நவம்பர் 2013 (UTC)  
::: நீச்சல்காரனுக்கு மிக்க நன்றிகள். நீண்ட நாட்கள் வேண்டி இருந்த ஒரு நிரலை மிகக் குறுகிய நாட்களில் சிறப்பாகச் செய்து தந்துள்ளார். இதனால் பல பயன்கள் உள்ளன என்று கருதுகிறேன்.
::::* இந்தச் செயலியின் முதல் நோக்கு விக்கியிலும் நூலகத்திலும் உள்ள நூற்கள் பற்றிய தகவல்களை எல்லோரும் பயன்படுத்தக் கூடிய ஒரு வடிவத்தில் வழங்குவதாகும். நூலகத்தின் பிற மென்பொருட்களுக்கு நகர்வதற்கு (migration) செய்ய இது உதவும். மேலும் தமிழ் நூல்கள் பற்றிய தகவல்களை ஒருங்கே சேகரிக்க உதவும். இது தொடர்பாக ஈடுபாடு உள்ளவர்கள் என்னைத் தொடர்பு கொள்ளவும்.
::::* இரண்டாவது, விக்கிப்பீடியா:திறந்த தமிழ்த் தரவுகள் போன்ற ஒரு திட்டத்தைத் தொடங்கி, அந்த ஆண்டு வெளிவந்த திரைப்படங்கள், நூல்கள், மாநாடுகள், கலை நிகழ்வுகள் (எ.கா Natkeeran (பேச்சு) 15:29, 9 நவம்பர் 2013 (UTC)
::::: நன்றி. நீச்சலாரே! உங்களின் இப்படைப்பால், பெருமளவு பணிநேரம் குறையும். கவிஞன் உள்ளம் (நூல்) போன்ற பல ஆயிரம் கட்டுரைகள் உருவாகப் போகிறது. மேலும் இதில் சில மாற்றங்களை வேண்டுகிறேன். பிறகு அதற்குரிய பக்கத்தில் விரிவாக எழுதுகிறேன். சந்திப்போம். வணக்கம்.--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 06:05, 17 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## வலைவாசல்களை மேம்படுத்தவும் உருவாக்கவும் வேண்டுகோள்

அனைவருக்கும் வணக்கம். தற்போது தமிழ் விக்கிப்பீடியாவில் 56,973 கட்டுரைகள் உள்ளன. மிகவிரைவில் 60,000 கட்டுரைகள் என்ற இலக்கானது சாத்தியப்படும் தருவாயில் இருக்கிறது. எனவே கட்டுரைகளை வகைப்படுத்தி எளிமையாக காட்சிபடுத்தும் வலைவாசல்களில் கவனம் செலுத்த வேண்டியுள்ளது. தற்போது முதற்பக்க வலைவாசலாக காட்சிபடுத்த ஒரு வலைவாசலே தயாரக இருப்பதால், ஏற்கனவே உள்ள வலைவாசல்களை மேம்படுத்தவும், புதிய வலைவாசல்களை உருவாக்கவும் நண்பர்கள் இணைய வேண்டுகிறேன். நன்றி. --சகோதரன் ஜெகதீஸ்வரன் (பேச்சு) 12:02, 9 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## நிருவாக அணுக்கத்தைத் திரும்பப் பெறுதல்

புதிதாக நிருவாக அணுக்கத்தைத் திரும்பப் பெறுதலுக்கான கோரிக்கை ஒன்று இங்கு வைக்கப்பட்டுள்ளது. அங்கு இது பற்றி உரையாடுமாறு கேட்டுக் கொள்ளப்படுகிறீர்கள். நன்றி. --Anton<font color="green"><sup>·٠•●♥Talk♥●•٠·</sup></font> 12:22, 13 நவம்பர் 2013 (UTC)  
::: தயவுசெய்து இதனைப் பின் வாங்கவும். பயனர்களால் ஏற்றுக் கொள்ளப்பட்ட சிக்கலும் தீர்வு முறை தற்போது செயற்பட்டுக் கொண்டு இருக்கிறது. நீங்கள் முன்வைத்தக் குற்றச்சாட்டுக்களில் பெரும்பாலானவை ஏற்கனவே முன்வைக்கப்பட்டவைதான். புதிய குற்றச்சாட்டுக்களை விக்கிப்பீடியா:பிணக்குத் தீர்வுமுறை (வரைவு) ஏற்ப முன்னெடுப்பது பொருத்தம். தற்போதைய உங்கள் நகர்வு, ஏற்கனவே உள்ள சூழலை மேலும் இறுக்கமாக்கும். --Natkeeran (பேச்சு) 20:17, 13 நவம்பர் 2013 (UTC)  
:::: உங்கள் கோரிக்கையை மறுப்பதற்கு வருந்துகிறேன் நக்கீரன். த.வி.யை விட்டு விலகுமாறு நீங்கள் கேட்டிருந்தால்கூட அதை ஏற்றிருப்பேன், ஆனால் இதனை ஏற்றுக் கொள்ள முடியாது. இதனை உடன் அமுல்படுத்த தேவையில்லை. ஏற்கெனவே உள்ள கோரிக்கையை முடித்துவிட்டு இதைப்பற்றி கருத்திற் கொள்ளலாம் அல்லது, ஏற்கெனவே உள்ள கோரிக்கையை சரியாக நிறைவுறும்பட்சத்தில், இதனை நான் பின் வாங்கிவிடுவேன். இதுவரை நடைபெற்ற விடயங்கள் மன அழுத்தத்தைத்தான் பலபேருக்கு வழங்கியுள்ளது. நான் பல முறை நல்லிணக்கம் பற்றி எடுத்துரைத்தும் தேனியார் உட்பட யாரும் அதைப் கண்டுகொண்டதாகத் தெரியவில்லை. இனியும் வேடிக்கை பார்த்துக் கொண்டு இருக்க முடியாது. "செய் அல்லது செத்து மடி" என்ற முடிவைத்தவிர வேறு வழியில் எனக்கு நாட்டமில்லை. --Anton<font color="green"><sup>·٠•●♥Talk♥●•٠·</sup></font> 00:54, 14 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## பெயரிடல் மரபுக் கொள்கை

எதற்கு எடுத்தாலும் ஆங்கில விக்கிப்பீடியா நிர்வாகக் கொள்கைகளைச் சுட்டிக்காட்டி இங்கு விவாதம் புரியும் நாம் அந்த விக்கிப்பீடியாவின் ஒரு கொள்கையின் சாரத்தைப் புறக்கணித்துவிட்டோம்/கவனிக்கவில்லை என நினைக்கிறேன். அனைவருக்கும் புரியும் படியும், சுருக்கமாகவும் தெளிவாகவும், பரவலாக அறியப்பட்ட சொல்லாக இருக்க வேண்டும் என்பது அடிப்படை விதி. இதுபோக இடத்திற்கு ஏற்றது போல சமூகம் விவாதித்து முடிவு எடுக்கப் பரிந்துரைக்கப்படுகிறது. மேலும் குழப்பம் வாய்ந்த இடங்களில் எழுதியவரின் தலைப்பிற்கு அல்லது விவாதப் பொருள் அமைவிடம் சார்ந்த கருத்திற்கு முன்னுரிமை அளிக்கப்படுகிறது. மேற்கொண்ட அடிப்படை விதியைத் தமிழ் விக்கி பெயரிடல் மரபுக் கொள்கையிலும் சேர்க்கப் பரிந்துரைக்கிறேன். மாற்றுக் கருத்திருந்தால் ஓட்டுமுறையையும் பயன்படுத்தலாம்.
# விக்கிப்பீடியா:ஆலமரத்தடி/தொகுப்பு94

## பெயரிடல் மரபுக் கொள்கை

### நன்மைகள்

1. விக்கிப்பீடியாவின் அடிப்படைக் கொள்கையைக் கடைபிடித்தல்.
1. இதன் மூலம் தேவையற்ற மொழிசார்ந்த சச்சரவுகள் தீரும்.
1. அதை நோக்கி ஆக்கப்பூர்வமாகப் பேச்சுப் பக்கங்களில் விவாதிக்கலாம்.
1. தலைப்புக்கள் சார்ந்து பயனர்களின் சுய ஆய்வுகள் தவிர்க்கப்படும்.
1. புதிதாகத் தமிழ் விக்கிப்பீடியாவிற்குப் படிக்க வருபவருக்குப் புரிதல் சிக்கல் குறையும்.
1. இறுதியாக, தமிழ் மக்கள் அனைவருக்கும் பயன்படும்.
# விக்கிப்பீடியா:ஆலமரத்தடி/தொகுப்பு94

## பெயரிடல் மரபுக் கொள்கை

### கேள்விகளும் பரிந்துரைகளும்

1. பரவலாக அறியப்பட்ட சொல் என்றால் பிறமொழி கலந்துவிடுமே? *யாதும் ஊரே யாவரும் கேளீர்* ஆகவே சரியான தமிழ்ச்சொல் இருந்தால் அவற்றிற்கு முன்னுரிமை, பல நூற்றாண்டுகளாகப் பயன்படுத்தி வந்த சொல்லுக்கு அடுத்த முன்னுரிமை, அதுவும் இல்லாதபோது மொழிபெயர்ப்புக்கு அடுத்தமுன்னுரிமை. அடைப்புக்குறிக்குள் பிற தலைப்புகளைக் கொடுப்பதில் சிக்கல் இல்லை.
1. தற்போதைய தன்னாட்சித் தமிழிலே இருக்கட்டும் பரவலாக அறியப்பட்ட சொல்லுக்கு வழிமாற்றி போதாதா? வழிமாற்றிகள் அப்பக்கத்திற்கு மட்டும்தான் வழிகாட்டும். உருபுகளோ, வினைகளோ சேர்த்தால் யாருக்கும் வழிகாட்டாது. அதே நேரத்தில் முதன்மைத் தலைப்பாகக் கொண்டு கட்டுரையிருந்தால் அதன் வாக்கியங்களில் அத்தலைப்பு நன்றாகப் பயன்படுத்தப்பட்டு தேடுதளங்களில் உதவும். உதாரணம்:ரயில் என்றால் மட்டுமே தொடருந்து பக்கத்திற்கு வழி கிடைக்கும், ரயில்கள் என்றோ ரயில்களை என்றோ தேடினால் கிடைக்காது. ஆகவே இந்தியத் தலைப்புகளுக்கு ரயில் என்றும் பிற நாடுகளுக்கு அதன் உத்தியோகப்பூர்வ பெயர்களிலும் இடலாம்.(Strong national ties to a topic)
1. சரியான மொழி இலக்கண நடையைப் பயன்படுத்த வேண்டாமா? தாராளமாக அடைப்புக்குறிக்குள் தனித்தமிழ் வழக்கு: இந்திய வழக்கு, என்று சொல்லலாமே. விக்கிப்பீடியாவொரு மொழிநடைக் கையேடு அல்ல.
1. அனைவருக்கும் தெரியுமே, இதைக் கொள்கையில் சேர்ப்பதால் என்ன லாபம்? இதுவொரு அடித்தளமே. எங்கெல்லாம் தலைப்புகள் பற்றிய விவாதம் நடக்கிறதோ அங்கெல்லாம் ஒழுங்கு படுத்த இக்கொள்கை வடிவம் பெறவேண்டும். இதன் பின்னர் இதன் அடிப்படையில் மொழிநடை வழிகாட்டல்கள் திருத்திக் கொள்ளலாம். பலரும் அறிந்திருந்தாலும் இக்கொள்கைக்குப் பொருந்தாத விவாதங்களும் நடைபெறுகின்றன.  
இதுவரை எழுத்தப்பட்ட கட்டுரைகளை மாற்றுவது மனத்தடங்கள் வரலாம் அதனால் இனிமேல் வரும் கட்டுரையிலாவது இம்முறை அமல்படுத்த வேண்டும். தனிப்பட முறையில் விக்கி நடையைப் பிற இடங்களில் பயன்படுத்த மிகுந்த சிரமமாகவுள்ளது.--நீச்சல்காரன் (பேச்சு) 04:56, 17 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## பெயரிடல் மரபுக் கொள்கை

### தகவலுழவன்

- இதுகுறித்து முதல் முயற்சியை, நான் சிலவருடங்களுக்கு முன், இராசத்தான் கட்டுரையின் உரையாடற்பகுதியில் தொடங்கினேன். பிறகு <font>**த<font color = "red">♥</font>உழவன்**</font><sup><font> **( கூறுக )** </font></sup> 05:57, 17 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## பெயரிடல் மரபுக் கொள்கை

### நற்கீரன்

- தலைப்பு தமிழில் இருக்க வேண்டும்.
- தலைப்பு தமிழ் மொழிநடைக்கு/இலக்கணத்துக்கு ஏற்ப இருக்க வேண்டும்.
- பிற மொழிப் பெயர்ச் சொற்கள் ஒலிப்பெயர்ப்பு/எழுத்துப்பெயர்ப்புச் செய்யப்படலாம்.
- கலைச்சொற்கள் தெளிவாகத் தெரியாத இடத்தில் வழக்கத்தில் உள்ள பிறமொழிச் சொற்களைப் பயன்படுத்தலாம்.
--Natkeeran (பேச்சு) 14:27, 19 நவம்பர் 2013 (UTC)
:உடன்படுகிறேன். மறுப்பில்லாத போது விக்கிக் கொள்கையை மாற்றிவிடுகிறேன். "தமிழ் மொழிநடைக்கு/இலக்கணத்துக்கு ஏற்ப இருக்க வேண்டும்" என்பது சரியே ஆனால் அச்சொல் வழக்கில் இல்லாவிட்டால் வழக்கத்திலுள்ள/பரவலாக அறியப்பட்ட சொல்லைப் பயன்படுத்தவேண்டுகிறேன். விக்கிப்பீடியா ஒரு மொழிநடைக் கையேடு அல்ல என்பதைப் பின்பற்றவேண்டும்--நீச்சல்காரன் (பேச்சு) 04:55, 20 நவம்பர் 2013 (UTC)  
இந்தக் கொள்கை உரையாடலை இங்கு தொடர வேண்டுகிறேன். நன்றி. --இரவி (பேச்சு) 16:53, 20 நவம்பர் 2013 (UTC)--இரவி (பேச்சு) 16:53, 20 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## Call for comments on draft trademark policy

<div lang="en" dir="ltr">
Hi all,  
The Wikimedia legal team invites you to participate in the development of the new Wikimedia trademark policy.  
The current trademark policy was introduced in 2009 to protect the Wikimedia marks. We are now updating this policy to better balance permissive use of the marks with the legal requirements for preserving them for the community. The new draft trademark policy is ready for your review here, and we encourage you to discuss it here.  
We would appreciate if someone would translate this message into your language so more members of your community can contribute to the conversation.  
Thanks,  
Yana & Geoff  
</div>
# விக்கிப்பீடியா:ஆலமரத்தடி/தொகுப்பு94

## மூலத்தை(த்) தொகு *எழுத்துப்பிழை திருத்தம்*

அண்மையில் இடைமுகத்தில் View Source என்பதன் தமிழாக்கமாக *மூலத்தை தொகு* என்று வருகிறது. ஒவ்வொரு பக்கத்திலும் தெரியும் இச்சொற்றொடரில் பிழை இருப்பது உறுத்துகிறது. *மூலத்தைத் தொகு* என்று தகர ஒற்று மிகுந்து வருதலே சரியானது. இரண்டாம் வேற்றுமை உருபாகிய ஐயை அடுத்து வரும் கசதப-வில் கண்ணை மூடிக் கொண்டு ஒற்றினைச் சேர்த்து விடலாம்! திருத்த முடிந்தவர்கள் திருத்திவிடவும். எனக்கு எங்கே செல்வது என்றும் சரியான அணுக்கம் இருக்கிறதா எனவும் தெரியவில்லை (translatewiki?) --இரா. செல்வராசு (பேச்சு) 02:50, 21 நவம்பர் 2013 (UTC)
:மூன்று இடங்களில் ( ) திருத்தியுள்ளேன். ஆனாலும், இது இற்றைபடுத்தப்பட பல வாரங்கள் ஆகும். :( நீங்களும் translatewikiஇல் பயனர் கணக்கொன்றை தொடங்கி தொகுக்கலாம். --ஜெயரத்தின மாதரசன் <sup><small>\உரையாடுக</small></sup> 04:04, 21 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## அக்டோபர் 2013 புள்ளிவிவரங்கள்

அக்டோபர் 2013 புள்ளிவிவரங்கள் வெளிவந்துள்ளன. பல மைல்கற்களை ஒட்டு மொத்தமாகத் தாண்டியுள்ளோம் !  
- மொத்த பங்களிப்பாளர்கள் எண்ணிக்கை 1000ஐத் தாண்டியுள்ளது. (இதற்கு முன் இதை எட்டிய ஒரே இந்திய மொழி மலையாளம். இப்போது நம்மை விட 47 பங்களிப்பாளர்கள் கூடுதலாக கொண்டுள்ளனர்)  
- ஒவ்வொரு மாதமும் 5 தொகுப்புகள் செய்யும் முனைப்பான பங்களிப்பாளர் எண்ணிக்கை - 118. முதல் முறையாக 100 என்ற பங்களிப்பாளர்கள் மைல்கல்லைத் தாண்டியிருக்கிறோம்.  
- ஒரே மாதத்தில் புதிதாக 27 விக்கிப்பீடியர்களைச் சேர்த்திருக்கிறோம். சூன் 2010 கட்டுரைப் போட்டியின் போது 29 பேர் சேர்ந்தார்கள். அதற்கு அடுத்து இது பத்தாண்டுகளில் ஆகக் கூடிய சேர்க்கை.  
- 100+ தொகுப்புகள் செய்த பங்களிப்பாளர்கள் 25 பேர். இது பத்தாண்டுகளில் ஆகக் கூடியது.  
- நாளும் 32 புதிய கட்டுரைகள் சேர்த்திருக்கிறோம். சனவரி 2012க்குப் பிறகு மீண்டும் இந்நிலையை எட்டி இருக்கிறோம்.  
- மொத்த பக்கப் பார்வைகள் 8.5 மில்லியன். ஒவ்வொரு நாளும் 2,83,000. இதுவும் பத்தாண்டுகளில் ஆகக் கூடியது.  
- ஒவ்வொரு மில்லியன் தமிழரில் 2 பேர் தமிழ் விக்கிப்பீடியாவுக்குப் பங்களிக்கிறார்கள். இத்தொகை 1ல் இருந்து 2க்கு நகர்ந்திருக்கிறது. இதனைத் தக்க வைத்து முன்னேற வேண்டும்.--இரவி (பேச்சு) 17:40, 24 நவம்பர் 2013 (UTC)
--அஸ்வின் (பேச்சு) 11:49, 25 நவம்பர் 2013 (UTC)
--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 00:24, 27 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## தமிழ் விக்கியில் வேண்டியப் பக்கங்களும் படங்களும்

இங்கு பார்க்க. இப்பக்கம் தினமும் இற்றைப்படுத்தபடுகிறது. தற்போது தமிழ் விக்கிப்பீடியாவில் 6250+ கட்டுரைகள் தேவைப்படுகின்றன. இங்கு உள்ள இணைப்புகள் ஒவ்வொன்றிற்கும் குறைந்தபட்சம் 10 இணைப்புகள் உள்ளன. அதாவது குறைந்தது 1 இலட்சம் சிவப்பு இணைப்புகள் நமது விக்கியில் உள்ளன. இவற்றை உருவாக்குதல் அல்லது சரிபடுத்துதல் தேவை என்று கருதுகின்றேன். இதுபற்றியக் கருத்துக்களை ஆலோசனைகளை வழங்குமாறு சக விக்கிப்பீடியர்களைக் கேட்டுக்கொள்கிறேன். --அஸ்வின் (பேச்சு) 11:49, 25 நவம்பர் 2013 (UTC)  
1. விக்கிப்பீடியா:கோரப்படும் கட்டுரைகள்
1. விக்கிப்பீடியா:கோரப்படும் படங்கள்--தென்காசி சுப்பிரமணியன் (பேச்சு) 12:03, 25 நவம்பர் 2013 (UTC)
::Aswn சுட்டிய இணைப்பு பயனுள்ளதே இருப்பினும் **விக்கிப்பீடியா:கோரப்படும் கட்டுரைகள்** கவனிக்க வேண்டும்
- கட்டுரைகளில் நீண்டகாலம் உள்ள சிவப்பு இணைப்புகளை துப்புரவு செய்ய வேண்டும் எ கா - '''
:::தங்கள் கருத்துக்களுக்கு நன்றிகள். ஆனால் இக்கட்டுரைகள் கோரப்படும் கட்டுரைகள் அன்று தேவைப்படுவை. பயனர்கள் இக்கட்டுரை வேண்டும் என்று சிவப்பு இணைப்பாயினும் உருவாக்கினால் அவை தேவைப்படுபவை அல்லவா? மேலும் **விக்கிப்பீடியா:கோரப்படும் கட்டுரைகள்** பக்கத்தில் ஏற்கனவே பல கட்டுரைகள் கோரப்பட்டு நிறைவேற்றப்படாமலுள்ளன. --அஸ்வின் (பேச்சு) 09:42, 26 நவம்பர் 2013 (UTC)
::::wmflabs, நல்ல சுட்டிதான் ஆனால் வார்ப்புருக்கள் நீங்கலாகப் பார்த்தால் இப்பட்டியலில் இருப்பவை சொற்பமாகத் தெரிகிறது. உண்மையான தேவைகளை வெளிப்படுத்தவில்லை என நினைக்கிறேன்.--நீச்சல்காரன் (பேச்சு) 13:28, 26 நவம்பர் 2013 (UTC)
:::::ஆனால் இவ்வாறாக பார்க்கவும்! அவ்வார்ப்புரு 10 பக்கங்களுக்கு(பல 50) மேல் இணைக்கப்பட்டால் அதில் சிவப்பிணைப்புகள் இருந்தால் அவை தேவை தானே! --அஸ்வின் (பேச்சு) 14:52, 26 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## பயனரின் கருத்து

ஐயா நான் விக்கிபீடியாவில் எனது கட்டுரையை எழுத ஆசைப்படுகிறேன் எனவே தயவு செய்து உதவி செய்யுங்கள். தமிழ் முதுகலைத்தமிழ் படித்து வருகின்றேன் கல்வி தொடர்பாக ஒரு ஆய்வு கட்டுரை எழுத விரும்புகிறேன்....
:நீங்கள் உங்களது பேச்சுப் பக்கத்தில் உள்ள செய்தியில் பல வழிகாட்டல்களைக் காணலாம். ஆய்வுக் கட்டுரைகளை விக்கிப்பீடியாவில் எழுதமுடியாது, ஆனால் உங்கள் ஆய்வுக் கட்டுரையை பொது உரிமத்தில் வழங்கி விக்கிமூலம் என்ற சகோதரத் தளத்தில் வெளியிடலாம்.--நீச்சல்காரன் (பேச்சு) 02:07, 27 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## கட்டுரைப் போட்டி

ஒருவர் கட்டுரைப் போட்டியில் கட்டுரையை விரிவாக்கும் பொழுது , இடையில் வேறு ஒருவர் கட்டுரையை வரிவாக்கி இலக்கை அடைந்தால் அக்கட்டுரை யார் கணக்கில் சேர்க்கப்படும்? நந்தினிகந்தசாமி (பேச்சு) 12:12, 27 நவம்பர் 2013 (UTC)  
:விக்கிப்பீடியா பேச்சு:2013 தொடர் கட்டுரைப் போட்டி#இடை இற்றை சிக்கல் பக்கத்துக்கு நகர்த்தப்படுகிறது. மேலதிக உரையாடல் அங்கு தொடரும்.--தென்காசி சுப்பிரமணியன் (பேச்சு) 14:59, 27 நவம்பர் 2013 (UTC)
# விக்கிப்பீடியா:விக்கிச் சுமை

ஒரு பயனர் மட்டுமே தொடர்ந்து குறிப்பிட்ட பணிகளை இழுத்துப் போட்டுக் கொண்டு செய்வது **விக்கிச் சுமை** எனப்படும். இப்பணிகள் கால எல்லைப்படி நடப்பது சுணங்கினாலோ உதவி கேட்டும் பிற பயனர்கள் கை கொடுக்க முன்வரவில்லை என்றாலோ இதன் காரணமாக பயனரின் மற்ற விக்கிப்பணிகள், தனிப்பட்ட பணிகள் பாதிப்படைந்தாலோ ஒருவர் விக்கிச்சுமைக்கு உள்ளாகியிருப்பதை அறியலாம்.  
விக்கிச்சுமையைக் குறைக்க பின் வரும் வழிமுறைகளை முயலலாம்:  
- உங்களால் இயன்ற அளவு பணிகளுக்கு மட்டும் பொறுப்பெடுத்துக் கொள்ளுங்கள்.
- ஒரு பணியைத் தொடர்ந்து நீங்களே திறம்பட செய்ய முடியும் என்று எண்ணாதீர்கள். நீங்கள் திறம்பட செய்கிறீர்கள் என்ற காரணத்துக்காக கூட மற்ற பயனர்கள் இப்பணிகளைக் கவனிக்காமல் இருக்கலாம். ஒரு சிறு விக்கி விடுப்பு எடுத்து மற்றவர்களிடம் பணியை ஒப்படைத்துப் பாருங்கள். அவர்கள் சிறப்பாகச் செய்தால் முற்று முழுதாக பணியின் பொறுப்பை மாற்றிக் கொடுத்து விடுங்கள்.
- விக்கிச்சுமை கூடும் போது உதவி தேவை என்று கேட்கத் தயங்காதீர்கள். பொத்தாம் பொதுவாக உதவி கேட்கும் போது, உதவிகள் வருவது குறைவாகவே இருக்கும். இது அடிப்படை உளவியல். யாரேனும் உதவுவார்கள் என்று ஒவ்வொருவரும் விலகி இருக்கும் நிலையே வரும். எனவே, குறிப்பிட்ட பணியைத் திறம்படச் செய்யக்கூடியவர் என்று நீங்கள் கருதுபவர்கள், உங்களுக்கு உதவக் கூடிய விக்கி நண்பர்களின் பேச்சுப் பக்கங்களில் கேட்டுப் பாருங்கள். இங்கும் ஒரே நேரத்தில் பலரிடம் கேட்காதீர்கள். முதலில் இருவர், அவர்கள் மறுத்தால் அடுத்த இருவர் என்று தொடருங்கள்.
- இவ்வளவு முயன்றும் உதவி கிடைக்கவில்லையெனில், தொடர்ந்து இப்பணியில் பங்களிக்க இயலவில்லை என்று முறைப்படி தெரிவித்து அப்பணியை விட்டு விடுங்கள். கவலைப்படாதீர்கள், விக்கி வெடித்துச் சிதறி விடாது. பல வேளைகளில் இவ்வாறு ஒரு பணியைக் கவனிக்க ஆள் இல்லாமல் இருக்கும் நிலையிலேயே அடுத்தவர் பொறுப்பெடுத்துச் செய்ய முனைவதைக் காணலாம்.
- சுமையாகவே இல்லாத போதும், அவ்வப்போது உங்கள் பணிகளைக் கைமாற்றிக் கொடுக்க முனையுங்கள். இதன் மூலம் ஒரு பணிக்கு ஒருவரை மட்டும் விக்கி சார்ந்திருக்கும் நிலை தவிர்க்கப்படும். மற்ற பங்களிப்பாளர்களுக்கான வாய்ப்பும் அடுத்த தலைமுறை பங்களிப்பாளர்களுக்கான பயிற்சியும் கிட்டும்.
# முதலாம் பாண்டியப் பேரரசு

**முதலாம் பாண்டியப் பேரரசு** (**இடைக்காலப் பாண்டியர்** எனவும் கூறுவர்) என்பது ஏறத்தாழ நான்கு நூற்றாண்டுகள் நிலவிய பாண்டியர்களின் முடி அரசாட்சியையும் ஆட்சிப்பரப்புகளைக் குறிக்கும். இதை களப்பிரர்களை அழித்த பாண்டிய வேந்தன் கடுங்கோன் தொடங்கி வைத்தான். மூன்றாம் இராசசிம்மன் என்னும் பாண்டிய வேந்தனோடு இப்பேரரசு முடிவுக்கு வந்தது.
# முதலாம் பாண்டியப் பேரரசு

## வரலாறு

### எழுச்சி

சங்ககாலத்தில் சிறப்புற்றிருந்த பாண்டியர்களின் ஆட்சி கி.பி. மூன்றாம் நூற்றாண்டின் பிற்பகுதியில் வீழ்ந்ததாக பெரும்பாலான வரலாற்று ஆய்வாளர்களால் கருதப்படுகிறது. அதன் காரணம் களப்பிரர் என்னும் மூலம் தெரியாத அரச மரபினரின் ஆட்சியே என்று சொல்லப்படுகிறது. ஏறத்தாழ மூன்று நூற்றாண்டுகள் (கி. பி. 250 - கி.பி. 550) பாண்டிய நாட்டை களப்பிரர்கள் ஆண்டதாக ஆய்வாளர்கள் கூறுகின்றனர். ஆறாம் நூற்றாண்டின் பிற்பாதியில் கடுங்கோன் என்னும் பாண்டிய வேந்தன் களப்பிரர்களை வென்றதாக வேள்விக்குடி செப்பேடுகள் கூறுகின்றன. இவனே முதலாம் பாண்டியப் பேரரசை தொடங்கி வைத்தவன்.
# முதலாம் பாண்டியப் பேரரசு

## வரலாறு

### வேந்தர்கள்

செப்பேடுகளில் இருந்தும் சில கல்வெட்டுகளில் இருந்தும் வரலாற்றாய்வாளர்களின் கணிப்பின் படியும் பின்வருமாறு பாண்டியர்களின் ஆட்சிப் பட்டியல் அமைகிறது.  
| வேந்தன் | ஆட்சி ஆண்டுகள் |  |
| --- | --- | --- |
| கடுங்கோன் | கி.பி. 575-600 |  |
| அவனி சூளாமணி | கி.பி. 600-625 |  |
| செழியன் சேந்தன் | கி.பி. 625-640 |  |
| அரிகேசரி | கி.பி. 640-670 |  |
| ரணதீரன் | கி.பி. 670-710 |  |
| பராங்குசன் | கி.பி. 710-765 |  |
| பராந்தகன் | கி.பி. 765-790 |  |
| இரண்டாம் இராசசிம்மன் | கி.பி. 790-792 |  |
| வரகுணன் | கி.பி. 792-835 |  |
| சீவல்லபன் | கி.பி. 835-862 |  |
| வரகுண வர்மன் | கி.பி. 862-880 |  |
| பராந்தகப் பாண்டியன் | கி.பி. 880-900 |  |
| மூன்றாம் இராசசிம்மன் | கி.பி. 900-945 | } |
# முதலாம் பாண்டியப் பேரரசு

## வரலாறு

### வீழ்ச்சி

பத்தாம் நூற்றாண்டில் நடந்த வெள்ளூர்ப் போரின் பின்னர் மூன்றாம் இராசசிம்மன் இலங்கையில் சென்று வாழ்ந்தான் பாண்டிய நாட்டினை மீட்டெடுக்கப் பல முயற்சிகள் செய்தும் தோற்றான்.ஜந்தாம் காசிபனிடம் பாண்டிய நாட்டின் மதிப்பிற்குரிய சுந்தரமுடியையும்,வாள்,குடையையும் அளித்துத் தன் தாயான வானவன் மாதேவி பிறந்த சேர நாட்டிற்குச் சென்று தன் இறுதிக் காலத்தினைக் கழித்தான். மூன்றாம் இராசசிம்மன் கி.பி.946 ஆம் ஆண்டில் இறந்தான். பாண்டிய நாடும் இவனது ஆட்சியின் முடிவிலேயே வீழ்ந்தது முதலாம் பாண்டியப் பேரரசு வீழ்ச்சியுற்றது.  
சோழப் பேரரசு பாண்டிய நாட்டையும் சேர்த்துக் கொண்டு விரிவாகத் தொடங்கியது. அவ்வப்போது சில பாண்டியர்கள் திடீரென எழுச்சியுற்று சில ஆண்டுகள் பாண்டிய நாட்டு ஆட்சியை கைப்பற்றினாலும் பேரரசு என்னும் நிலையை எட்டவில்லை. சில பாண்டியர் சோழருக்கு கப்பம் கட்டி அவரின் கீழ் பாண்டிய நாட்டை ஆண்டனர். பதிமூன்றாம் நூற்றாண்டில் முதலாம் மாறவர்மன் சுந்தரபாண்டியன் ஆட்சி வரை பேரரசு என்ற நிலைமையை பாண்டியர்கள் எட்ட முடியாமல் போனார்கள். முதலாம் மாறவர்மன் சுந்தரபாண்டியன் ஆட்சியில் இருந்து இரண்டாம் பாண்டியப் பேரரசு எழுந்தது.
# முதலாம் பாண்டியப் பேரரசு

## முதலாம் பேரரசில் பாண்டிய நாடு

முதலாம் பாண்டியப் பேரரசின் போது ஒரு நிரந்தர ஆட்சிப்பகுதி என்று எந்த பாண்டிய மன்னர்களும் தொடர்ந்து ஆட்சி செய்யவில்லை. இவர்கள் பல்லவர்கள், சோழர்கள், சிங்களவர், சேரர், கங்கர், மராத்தியர் போன்ற அரச மரபுகளோடு தொடர்ச்சியாக போரிட்டுக் கொண்டிருந்தனர். அதனால் ஒரு மன்னன் ஆட்சி செய்த பகுதிகளை அடுத்த மன்னனும் தொடர்ந்து ஆள முடியவில்லை.
# முதலாம் பாண்டியப் பேரரசு

## ஏழு முக்கியச்செப்பேடுகள்

முற்கால பாண்டியர் செப்பேடுகளில் ஏழு செப்பேடுகள் பாண்டியர் வரலாற்றில் மிகவும் முக்கியமானவையாக கருதப்படுகின்றன. அவை,
1. இளையன்புதூர் செப்பேடுகள்
1. வேள்விக்குடிச் செப்பேடுகள்
1. திருவரமங்கலத்துச் செப்பேடுகள்
1. சின்னமனூர் செப்பேடுகள் (சிறியவை)
1. சின்னமனூர் செப்பேடுகள் (பெரியவை)
1. பாண்டியன் பராந்தக வீரநாராயணின் தளவாய்ப்புரச் செப்பேடுகள்
1. சிவகாசிச் செப்பேடுகள்
# முதலாம் பாண்டியப் பேரரசு

## முதலாம் பேரரசில் சமூகமும் பொருளாதாரமும்

### பிரிவுகள்

முதலாம் பாண்டியப் பேரரசில் வர்ணாசிரமம் என்ற ஜாதிய அடுக்குமுறை இல்லை. அந்தணர், வேளாளர், வணிகர், இடையர் போன்ற பிரிவுகள் இருந்தாலும் அவர்கள் ஒற்றுமையுடனே வாழ்ந்தார்கள். உயர்ந்த தாழ்ந்த மனித வர்க்கம் என்று பிரிவினைப் படுத்தும் முறை எதும் இல்லை. களப்பிரர் ஆட்சியில் நிலங்களை இழந்த அந்தணர்களுக்கு இறையிலி கிராமங்கள் மீளப்பெறப்பட்டு வழங்கப்பட்டன. சோமாசிக்குறிச்சி, திருவரமங்கலம், வேள்விக்குடி போன்ற ஊர்களை எடுத்துக்காட்டாகக் கொள்ளலாம். அந்தணரும் அரசாங்கப் பணிகளிலும் படையிலும் அமைச்சகத்திலும் பங்கு பெற்றனர். பிரம்மராயன், பிரம்மாதி இராஜன் போன்ற பட்டங்களைப் பெற்றிருந்தனர்.  
உழவர்கள் வேளாளர்கள் எனவும் பூமி புத்திரர் என்றும் அழைக்கப்பட்டனர். வேளாளர்களும் அரசாங்கப் பணிகளிலும் படையிலும் அமைச்சகத்திலும் பங்கு பெற்றனர். நிலங்களைச் சொந்தமாகக் கொண்ட வேளாண் குடிகளைப் போலவே வேளாண் நிலமில்லாமல் உறையுள் மட்டும் கொண்ட குடிகளும் இருந்தனர். சடையன் மாறனின் கீழ் இருந்த பராந்தகப் பள்ளி வேளான் நக்கன் புள்ளன், இராசசிம்மனின் கீழிருந்த காகூர்ச் சேரன் வேளாண் போன்றவர்களை வேளாளத் தளபதிகளாய் பாண்டியர் கொண்டிருந்தனர்.  
இடையர்கள் பாண்டியர் ஆட்சியில் குறுநில மன்னர்களாக ஆயர்பாடி, ஆய்க்குடி போன்ற இடங்களில் இருந்தனர். பாண்டிய வேந்தனின் பெயரை தன் பெயரோடு இணைத்துக் கொண்டே இவர்கள் பெயர் வைத்தார்கள். சில சமயங்களில் பாண்டியர்களை எதிர்த்து போர் புரியவும் செய்தனர். இவர்கள் கோன், கோனார், மன்றாடியார் என்று அக்காலத்தில் அழைக்கப்பட்டனர். இக்குறுநில மன்னர்களின் நான்கு முக்கியச் செப்பேடுகளும் பாண்டியர் செப்பேடுகள் போன்றே எழுதப்பட்டுள்ளன.
# முதலாம் பாண்டியப் பேரரசு

## முதலாம் பேரரசில் சமூகமும் பொருளாதாரமும்

### கல்வி

கல்வி பயில்வோருக்கு எனவே தனியாக மானிய நிலங்கள் வழங்கப்பட்டன. அக்கல்விக்கூடங்களில் உள்ள மாணவர்களுக்கு விதிமுறைகள் தனியாக பிறப்பிக்கப்பட்டிருந்தன. அவர்கள் ஒருவரோடு ஒருவர் சண்டையிடக் கூடாது. சூதாடக்கூடாது. பணியாளர்களை வைத்துக் கொள்ளக்கூடாது. அவர்கள் அதை மீறி நடந்தாலும் அவர்களுக்கான தண்டனைகளும் வழங்கப்பட்டன. இவை அனைத்தும் பார்த்திபசேகரபுரச் செப்பேட்டில் மேலும் விளக்கப்பட்டிருக்கிறது.
# முதலாம் பாண்டியப் பேரரசு

## முதலாம் பேரரசில் சமூகமும் பொருளாதாரமும்

### கல்வி

#### துறைமுகங்கள்

சங்ககாலத்துக்குப் பின், முற்கால பாண்டியர் காலம் தொடங்கி பிற்காலப் பாண்டியர் காலம் வரை பாண்டி நாட்டில் ஏற்பட்ட அரசியல், சமூக மற்றும் பொருளாதார வளர்ச்சியும் அந்நாட்டில் உள்நாட்டு மற்றும் வெளிநாட்டு வணிக உறவுகள் வளர காரணமாயிருந்தது. இதன் விளைவாகவே பத்துக்கும் மேற்பட்ட துறைமுக நகரங்கள் பட்டினம் என்ற பின்னொட்டு பெயரோடு முதலாம் பாண்டியப் பேரரசில் தோன்றின. வேறு சில சங்ககாலம் தொட்டே பயன்பாட்டில் இருந்தன. அவை,  
| தொண்டி (முத்தூர்க்கூற்றம்) | சங்ககாலம் முதல் - கி.பி. 1310 வரை | திருவாடானை வட்டம் | - |  |
| --- | --- | --- | --- | --- |
| காயல்பட்டினம் | பொ.பி. 875க்கு முன் - 1310 | திருவைகுண்டம் வட்டம் | தாமிரபரணி ஆறு |  |
| மானவீரப்பட்டினம் (மானவீரவளநாடு) | பொ.பி. 875க்கு முன் | மருதூர், சாத்தான்குளம் வட்டம் | கருமானியாறு |  |
| பாசிப்பட்டினம் (முத்தூர்க்கூற்றம்) | பொ.பி. 875 - 1090 | திருவாடானை வட்டம் | பாசியாறு |  |
| உலகமாதேவிப்பட்டினம் (செவ்விருக்கை நாடு) | பொ.பி. 875 - 1368 | இளங்கோமங்கலம், திருவாடானை வட்டம் | - |  |
| நானாதேசிப்பட்டினம் (முத்தூர்க்கூற்றம்) | பொ.பி. 875 - 1368 | வீரகேரளபுரம், திருவாடானை வட்டம் | - |  |
| பவித்ரமாணிக்கப்பட்டினம் (கீழ்செம்பில்நாடு) | பொ.பி. 875 - 1368 | இராமநாதபுரம் வட்டம் | கப்பலாறு |  |
| மேன்தோன்றிப்பட்டினம் (கீழ்செம்பில்நாடு) | பொ.பி. 875 - 1090 | இராமநாதபுரம் வட்டம் | - |  |
| கேரளாந்தகபுரம் (குரங்குடிநாடு) | பொ.பி. 875 - 1090 | பட்டினமருதூர், விளாத்திக்குளம் வட்டம் | மலட்டாறு | } |
# முதலாம் பாண்டியப் பேரரசு

## முதலாம் பேரரசில் சமூகமும் பொருளாதாரமும்

### சமயம்

முதலாம் பாண்டியப் பேரரசில் சமணம், சைவம், வைஷ்ணவம், பௌத்தம் போன்றவை மிகுந்த செல்வாக்குப் பெற்றிருந்தன.  
முதலாம் பாண்டியப் பேரரசின் முற்பாதியில் சமணம் பாரிய செல்வாக்கைப் பெற்றுத் திகழ்ந்தது. சமண இலக்கியங்களும் பல தோன்றின. சமண சமயத்தின் செல்வாக்கை அவர்களின் குகைகள் பாண்டிய நாடு முழுவதும் காணப்படுவதை வைத்தே அறியலாம். சமண முனிவர்களின் குகைகள் ஆனைமலை, அழகர்மலை, நாகமலை, திருப்பரங்குன்றம், கொங்கர் புளியங்குளம், கரடிப்பட்டி, முத்துப்பட்டி, பிள்ளையார்பட்டி, குன்றக்குடி, சித்தன்னவாசல் போன்ற இடங்0களில் காணப்படுகின்றன. அரிகேசரி மாறவர்மன் சுந்தர பாண்டியன் என அழைக்கப்பட்ட கூன் பாண்டியன் ஆட்சியில் சமணர் கழுவேற்றம் நடந்ததாகக் கூறப்பட்டாலும் வரலாற்றாய்வாளர்களால் அவை ஒருமனதாக ஏற்றுக்கொள்ளப்படவில்லை. பத்தாம் நூற்றாண்டிலும் சமண சமயம் ஓரளவுக்கு செல்வாக்குப் பெற்றிருந்தது கழுகுமலைக் கல்வெட்டுகளில் இருந்து தெரிகிறது. சமண சமயத்தில் பெண்களும் சமயக்குறத்தி என்ற பெயரில் ஈடுபட்டார்கள்.  
முதலாம் பாண்டியப் பேரரசின் பிற்பாதியில் சைவமும் வைஷ்ணவமும் செல்வாக்குப் பெறத்தொடங்கின. சைவத்துக்கு நாயன்மார்களும் வைணவத்துக்கு ஆழ்வார்களும் தோன்றி அச்சமயங்களை வளர்த்தார்கள். அரிகேசரி வேந்தனும் மங்கையர்க்கரசியும் பாண்டிய அமைச்சர் குலச்சிறையாரும் 63 சைவ நாயன்மார்களில் மூவர் ஆனார்கள்.
# முதலாம் பாண்டியப் பேரரசு

## கட்டிடக் கலை

### கற்கோயில்கள்

| குடைவரைகள் | கட்டியவர்/தானம் செய்தவர் | காலம் |  |
| --- | --- | --- | --- |
| கீழக்கரை சொக்கநாதர் கோயில் | வரகுண பாண்டியன் | 8-9 ஆம் நூற்றாண்டு | } |
# முதலாம் பாண்டியப் பேரரசு

## கட்டிடக் கலை

### குடைவரைகள்

இவர்களின் ஆட்சிகள் ஏராளமான குடைவரை கோயில்கள் தமிழகத்தில் கட்டப்பட்டன. பல்லவர்களுக்கு முன்னரே பாண்டியர் குடைவரை கட்டிடக் கலையில் சிறப்புற்று இருந்தனர். ஜைனம், சைவம், வைணவம் போன்றவற்றுக்கு குடைவரைகள் கட்டப்பட்டன.  
| குடைவரைகள் | கட்டியவர்/தானம் செய்தவர் | காலம் |
| --- | --- | --- |
| பிள்ளையார்ப் பட்டிக் குடைவரை |  |  |
| மலையடிக்குறிச்சிக் குடைவரை | செழியன் சேந்தன் இக்கோயிலுக்கு தானம் அளித்தான். | கி. பி. 637க்கு முன் |
| மகிபாலன்பட்டிக் குடைவரை |  |  |
| அரளிப்பாறைக் குடைவரை |  |  |
| திருமெய்யம் குடைவரைகள் |  |  |
| கழுகுமலைக் குடைவரை |  |  |
| திருத்தங்கல் குடைவரை |  |  |
| செவல்பட்டிக் குடைவரை |  |  |
| திருமலைக் குடைவரை |  |  |
| திருச்செந்தூர் வள்ளிக்கோயில் குடைவரை |  |  |
| மனப்பாடுக் குடைவரை |  |  |
| மூவரை வென்றான் குடைவரை |  |  |
| சித்தன்னவாசல் குடைவரை | சீமாறன் சீவல்லபன் காலத்தில் விரிவாக்கப்பட்டது. |  |
| ஐவர் மலைக் குடைவரை |  |  |
| அழகர் கோயில் குடைவரை |  |  |
| ஆனையூர்க் குடைவரை |  |  |
| வீர சிகாமணிக் குடைவரை |  |  |
| திருமலைப்புரம் குடைவரை |  |  |
| அலங்காரப் பேரிக் குடைவரை |  |  |
| குறட்டியாறைக் குடைவரை |  |  |
| சிவபுரிக் குடைவரை |  |  |
| குன்றக்குடிக் குடைவரைகள் |  |  |
| பிரான்மலைக் குடைவரை |  |  |
| திருக்கோளக்குடிக் குடைவரை |  |  |
| அரளிப்பட்டிக் குடைவரை |  |  |
| அரிட்டாபட்டிக் குடைவரை |  |  |
| மாங்குளம் குடைவரை |  |  |
| குன்றத்தூர் குடைவரை |  |  |
| கந்தன் குடைவரை |  |  |
| யானைமலை நரசிங்கர் குடைவரை | பராந்தகன் நெடுஞ்சடையனின் இரட்டைத் தளபதிகளான மாறன் காரியும், மாறன் எயினனும் கட்டியது. |  |
| தென்பரங்குன்றம் குடைவரை |  |  |
| வடபரங்குன்றம் குடைவரை | } |  |
# கார்த்திகா நாயர்

**கார்த்திகா நாயர்** (*Karthika nair*) தென்னிந்தியத் திரைப்பட நடிகையாவார். இவர் தமிழ், தெலுங்கு, கன்னடம், மலையாளத் திரைப்படங்களில் நடித்து வருகின்றார். இவர் நடிகை ராதாவின் மூத்த மகள் ஆவார். 2009 ஆம் ஆண்டு ஜோஷ் என்ற தெலுங்குத் திரைப்படத்தின் மூலம் அறிமுகமானார். 2011 ஆம் ஆண்டு கோ என்ற திரைப்படத்தின் மூலம் தமிழ்த் திரைப்பட உலகிற்கு அறிமுகமானார்.
# கார்த்திகா நாயர்

## ஆரம்ப வாழ்க்கை

இவர் நடிகை ராதாவின் மகள் ஆவார். இவருக்கு ஒரு சகோதரனும் ஒரு சகோதரியும் (துளசி நாயர்) உள்ளனர். இவரும் ஒரு நடிகையாவார். இவர் தனது பள்ளிப் பருவத்தை மும்பையில் உள்ள போடர் இன்டர்நேசனல் பள்ளியில் படித்தார். பின்னர் லண்டன் பொருளாதாரக் கல்லூரியில் (London School of Economics) தொழில் கல்வி படித்தார்.
# கார்த்திகா நாயர்

## தொழில்

இவர் 2007ஆம் ஆண்டு தெலுங்கு திரைப்படத்துறையில் ஜோஷ் (Josh) என்ற திரைப்படத்தில் நடிகர் நாக சைதன்யாவின் ஜோடியாக அறிமுகமானார். இவர் 2011ஆம் ஆண்டு கோ என்ற தமிழ் திரைப்படத்தில் நடிகர் ஜீவாவுக்கு ஜோடியாக அறிமுகமானார். இந்தத் திரைப்படம் வெற்றித் திரைப்படமாக அமைந்தது. இவர் தமிழ், தெலுங்கு, மலையாளம், கன்னடம் போன்ற மொழிகளில் பல திரைப்படங்களில் நடித்துக்கொண்டு இருக்கின்றார்.  
வா டீல், கோல்ட், புறம்போக்கு போன்ற திரைப்படங்களில் நடித்தார்.
# கார்த்திகா நாயர்

## திரைப்படங்கள்

| ஆண்டு | திரைப்படம் | பங்கு | மொழி | குறிப்புகள் |
| --- | --- | --- | --- | --- |
| 2009 | ஜோஷ் | வித்யா | தெலுங்கு |  |
| 2011 | மகரமஞ்சு | சுகந்த பை,
ஊர்வசி | மலையாளம் |  |
| 2011 | *கோ* | ரேணுகா நாராயணன் | தமிழ் |  |
| 2012 | தம்மு | நீலவேணி | தெலுங்கு |  |
| 2013 | கம்மத் & கம்மத் | சுரேகா | மலையாளம் |  |
| 2013 | *அன்னக்கொடி* | அன்னக்கொடி | தமிழ் |  |
| 2013 | பிருந்தாவன | பூமி | கன்னடம் |  |
| 2013 | *டீல்* | தமிழ் | படப்பிடிப்பில் |  |
| 2013 | *கோல்ட்* | மலையாளம் | முன் தயாரிப்பு |  |
| 2013 | புறம்போக்கு | தமிழ் | முன் தயாரிப்பு | } |
# விரவுப் பெயர்கள்

**விரவுப் பெயர்கள்** எனக் குறிபிடப்படுபவை உயர்திணை, அஃறிணை என்னும் திணைகளிலும், ஆண்பால், பெண்பால், பலர்பால், ஒன்றன்பால், பலவின்பால் என்னும் ஐந்து வகையான பால்களிலும் விரவி வருபவை. இவற்றைத் தொல்காப்பியம் 18 நூற்பாக்களில் விளக்கிக் கூறுகிறது. அன்றியும் வினையால் வேறுபடும் சொற்கள் என இரண்டு வகையினை 6 நூற்பாக்களிலும் குறிப்பிடுகிறது.
# விரவுப் பெயர்கள்

## வகைகள்

- திணைப் பொது - சாத்தன் வந்தான் (உயர்திணை), சாத்தன் வந்தது (அஃறிணை)
- திணை விரவாமை - சாத்தன் யாழ் மீட்டும், சாத்தி சாந்து அரைக்கும். - இவற்றில் சாத்தன், சாத்தி என்னும் திணைவிரவுப் பெயர்கள் வினையால் அஃறிணையை விலக்கி நிற்கின்றன.
- இயற்பெயர் - சாத்தன், வந்தான், வந்தது சாத்தி, வந்தாள், வந்தது கோதை வந்தாள் வந்தது
- சினைப்பெயர் - முடவன் என்னும் சொல் முடம்பட்ட ஒருவனுக்கும் முடம்பட்ட விலங்குக்கும் பொதுவாக வரும் விரவுப்பெயர்
- சினைமுதற்பெயர் - சீத்தலைச் சாத்தன்
- முறைப்பெயர் - தந்தை, தாய்
- தான், தாம்
- நீ, நீயிர்
- எல்லாம்
- மா வீழ்ந்தது - இதில் மா என்னும் சொல் மாமரம் வீழ்ந்தது, மா என வழங்கப்படும் மான் வீழ்ந்தது என இருவகையாகப் பொருள் உணர்த்தும் விரவுப்பெயர்.
- மா ஓடிற்று, மா காய்த்தது - இவற்றில் விரவுப் பெயர்கள் வினையால் வேறுபட்டு நிற்கின்றன.
# வலைவாசல்:ஆசியா/முகவுரை

**ஆசியா** உலகின் மிகப்பெரியதும், அதிக மக்கள்தொகை கொண்டதுமான ஒரு கண்டம். பெரும்பாலும் கிழக்கு, வடக்கு ஆகிய அரைக்கோளப் பகுதிகளில் அமைந்துள்ள இது, யுரேசியா நிலப்பரப்பின் ஒரு பகுதியாகும். புவி மேற்பரப்பின் 8.7% பரப்பளவு ஆசியாக் கண்டத்தில் உள்ளது. உலக நிலப்பரப்பில் இது 30% ஆகும். 3.9 பில்லியன் மக்கள்தொகையைக் கொண்ட ஆசியாவில், உலகின் மக்களில் ஏறத்தாழ 60 சதவீதம் பேர் வாழ்கின்றனர். பொதுவாக ஆசியா யுரேசியாவின் கிழக்கு ஐந்தில் நான்கு பகுதியைக் கொண்டதாகக் கொள்ளப்படுகிறது. இது சூயெசுக் கால்வாய்க்கும் ஊரல் மலைகளுக்கும் கிழக்கிலும்; காக்கேசிய மலைகள், கசுப்பியன் கடல், கருங்கடல் என்பவற்றுக்குத் தெற்கிலும் அமைந்துள்ளது.
<noinclude>  
</noinclude>
# ஸ்டீவ் மெக்குரி

**ஸ்டீவ் மெக்குரி** (ஆங்கிலம்: Steve McCurry) அமெரிக்காவைச் சார்ந்த புகைப்பட நிபுணர். இவர் 1950 ஆம் வருடம் பிப்ரவரி மாதம் 24 ஆம் தியதி பிறந்தவர், இவரது ஆப்கான் பெண் புகைப்படம் மிகவும் புகழ் பெற்றது. இப்புகைப்படம் *நேஷனல் ஜியாகிரபிக்* இதழில் வெளியானது. நேஷனல் ஜியோகிராஃபிக் நிறுவனத்திற்கான பல பணிகளை புகைப்படம் எடுத்துள்ளார் மற்றும் 1986 முதல் *மேக்னம் புகைப்படங்களின்* (Magnum Photos) உறுப்பினராக இருந்து வருகிறார். [1]
# ஸ்டீவ் மெக்குரி

## வாழ்க்கை

இவர் அமெரிக்காவின் பென்சில்வேனியா மாகாணத்தில் பிறந்தவர். 1974 ஆம் வருடம் நாடகக் கலைப் (theater arts) படிப்பில் பட்டம் பெற்றார். 1980 ஆம் வருடம் ராபர்ட் கோபா தங்க விருதைப் பெற்றார்.
# ராபர்ட் கோபா தங்க விருது

**ராபர்ட் கோபா தங்க விருது** (ஆங்கிலம்: The Robert Capa Gold Medal) பிரசுரமான சிறந்த புகைப்படத்திற்கு வழங்கப்படும் விருது ஆகும். இவ்விருது வருடம் தோறும் *ஓவர்சீஸ் பிரஸ் கிளப் ஆஃப் அமெரிக்கா* ( Overseas Press Club of America -OPC) என்ற அமைப்பால் வழங்கப்படுகிறது. *ராபர்ட் கோபா* எனும் புகைப்பட நிபுணரை கவுரவிக்கும் பொருட்டு இவ்விருது அளிக்கப்பட்டு வருகிறது. *ஹோவார்ட் செளரெக்* இவ்விருதை முதலில் பெற்ற புகைப்பட நிபுணர் ஆவார். இவ்விருது 1955 ஆம் ஆண்டு முதல் வழங்கப்பட்டு வருகிறது.
# ஈஸ்ட்மேன் கோடாக்

**ஈஸ்ட்மேன் கோடாக்** நிறுவனம் (ஆங்கிலம்: Eastman Kodak Company) பொதுவாக *கோடாக்* நிறுவனம் என்று அழைக்கப்படுகிறது. இது ஓர் அமெரிக்க நிறுவனம் ஆகும். புகைப்படம் சார்ந்த துறைகளில் தனது வணிகத்தைச் செய்து வருகிறது.. 1888 ஆம் ஆண்டு ஜோர்ஜ் ஈஸ்ற்மன் என்பவரால் தொடங்கப்பட்டது. இதன் தலைமையகம் நியூயார்க் மாகாணத்தில் அமைந்துள்ளது.
# நிக்கார்

**நிக்கார்** (ஆங்கிலம்: Nikkor) என்பது நிக்கன் நிறுவனத்தால் நிக்கன் புகைப்படக் கருவிகளுக்கான வில்லைகளுக்கான வணிகப் பெயர் ஆகும். நிக்கார் என்பது 1932 ஆம் ஆண்டு உருவாக்கப்பட்டது. *நிக்கோ*(Nikkō) எனும் ஜப்பானிய மொழிச் சொல்லுக்கு சூரிய ஒளி என்று பொருள். 1933 ஆம் வருடம் நிக்கன் நிறுவனம், நிக்கார் எனும் பெயரில் *ஏரோ நிக்கார்* (Aero-NIKKOR) என்ற வில்லையை வெளியிட்டது. இது உயரமான இடத்திலிருந்து (பறவைப் பார்வை) புகைப்படம் எடுக்க உதவும் வில்லை ஆகும்.
# பாய்ட்டிங்கரின் உலக வரைபடம்

**பாய்ட்டிங்கரின் உலக வரைபடம்** (*Tabula Peutingeriana* - *Peutinger table* - *Peutinger Map*) என்பது உரோமைப் பேரரசுக் காலத்தில் நிலவிய நெடுஞ்சாலைப் போக்குவரவுத் தொடர்பைச் சித்திர வடிவில் விளக்குகின்ற புகழ்பெற்ற வரைபடம் ஆகும். இது ஆசுத்திரிய நாட்டின் தேசிய நூலகத்தின் விலைமிக்க ஒரு சொத்தாக மதிக்கப்படுகிறது.  
இந்த உலக வரைபடத்தின் மூலப் படைப்பின் ஒரே பிரதி இப்போது உள்ளது. அது கிபி 4-5 நூற்றாண்டளவில் இற்றைப்படுத்தப்பட்டது.  
இந்த உலக வரைபடத்தில் கீழ்க்காணும் உலகப் பகுதிகள் சித்திரமாக விவரிக்கப்படுகின்றன:
- ஐரோப்பா
- வடக்கு ஆப்பிரிக்கா
- நடு ஆசியா
- பாரசீகம்
- இந்தியா
- இலங்கை
- சீனாவின் ஒரு சிறு முனை  
இந்த உலக வரைபடம் "பாய்ட்டிங்கர் உலக வரைபடம்" என்னும் பெயரால் அறியப்படுகிறது. இதைக் கவனமாகப் பாதுகாத்து, வெளியிடுவதற்கான முயற்சிகளை மேற்கொண்டவர் 15-16 நூற்றாண்டுகளில் வாழ்ந்த செருமானிய அறிஞர் கோன்ராடு பாய்ட்டிங்கர் (Konrad Peutinger) (காலம்: 1464-1547) என்பவர் ஆவார். இவர் தலைசிறந்த மனிதநல மேம்பாட்டாளரும் தொல்கலை வல்லுநரும் ஆவார். இந்த வரைபடத்தை இவருக்கு வழங்கியவர் அவருடைய நண்பரும் முதலாம் மாக்சிமிலியன் அரசரின் தலைமை நூலகருமாக இருந்த கோன்ராடு கெல்ட்டெசு (Konrad Celtes) என்பவர் ஆவார்.
# பாய்ட்டிங்கரின் உலக வரைபடம்

## பாய்ட்டிங்கர் உலக வரைபடத்தின் காலம்

இந்த உலக வரைபடத்தின் காலம் கிபி ஐந்தாம் நூற்றாண்டு என்று அறிஞர் கணிக்கின்றனர். மேலும், இந்த வரைபடம் பண்டைய உரோமைப் பேரரசின் நெடுஞ்சாலைகளைக் காட்டினாலும், பிற்பட்ட நூற்றாண்டுகளில் இற்றைப்படுத்தப்பட்டதும் தெரிகிறது.  
இந்த உலக வரைபடத்தில் காண்ஸ்டாண்டிநோபுள் காட்டப்பட்டுள்ளது. அந்நகரம் எழுப்பப்பட்டது கிபி 328ஆம் ஆண்டில் ஆகும். ஆனால் அங்கு பொம்பேயி (Pompeii) நகரமும் காட்டப்பட்டுள்ளது. அந்நகரமோ வெசூவியசு (Vesuvius) எரிமலை கிபி 79இல் வெடித்துத் தீப்பிழம்பைக் கக்கியதன் காரணமாக அழிந்துபோன பொம்பேயி மீண்டும் கட்டப்படவில்லை.  
அதுபோலவே, இத்தாலியின் ரவேன்னா (Ravenna) நகர் இந்த உலகப் படத்தில் மிகச் சிறப்பாகச் சித்தரிக்கப்பட்டுள்ளதும் கருதத்தக்கது. ரவேன்னா நகரம் கிபி 402இல் இருந்து மேற்கு உரோமைப் பேரரசின் தலைமையிடமாக விளங்கியது. எனவே இந்த வரைபடம் கிபி 5ஆம் நூற்றாண்டில் இற்றைப்படுத்தப்பட்டிருக்கலாம் என்று தெரிகிறது.  
தெற்கு செருமனியில் கிபி ஐந்தாம் நூற்றாண்டின் நடுப்பகுதியில் அழிந்துபட்ட சில நகரங்கள் இந்த உலக வரைபடத்தில் உள்ளதால் அது கிபி ஐந்தாம் நூற்றாண்டின் நடுப்பகுதிக்கு முன்னர் இற்றைப்படுத்தப் பட்டிருக்க வேண்டும் என்று அறிஞர் முடிவுசெய்கின்றனர்.
# பாய்ட்டிங்கரின் உலக வரைபடம்

## பாய்ட்டிங்கர் உலக வரைபடத்தின் முன்னோடி

இந்த உலக வரைபடத்தின் முன்னோடியாக இருந்த வரைபடம் உரோமைப் பேரரசனான அகுஸ்துஸ் (Augustus) என்பவரின் நண்பரும் உறவினருமான மாற்குசு விப்சானியுசு அக்ரிப்பா (Marcus Vipsanius Agrippa) (காலம்: கிமு 64 - கிமு 12) என்பவரின் வழிகாட்டலின் கீழ் வரையப்பட்டது. இந்த அக்ரிப்பா என்பவர்தான் உரோமையில் புகழ்பெற்ற பாந்தியன் (Pantheon) என்னும் அனைத்துக் கடவுளர் கோவிலைக் கட்டியவர். அகுஸ்துஸ் இறந்ததும், அந்த வரைபடம் உரோமை நகரில் அமைதிப் பீடம் (Ara Pacis) என்று அழைக்கப்பட்ட இடத்தின் அருகே விப்சானியுசு நினைவு வாயிலில் பளிங்குக் கல்லில் பொறிக்கப்பட்டு வைக்கப்பட்டது.  
பண்டைய உரோமையில் உருவாக்கப்பட்ட உலக வரைபடமே பாய்ட்டிங்கர் உலக வரைபடத்திற்கு மூலம் என்பது கிளென் போவர்சாக் போன்ற அறிஞர்களால் நிறுவப்பட்டுள்ளது.
# பாய்ட்டிங்கரின் உலக வரைபடம்

## வரைபடம் கண்டெடுக்கப்பட்டது

இந்த வரைபடத்தை செருமனியின் வோர்ம்சு நகரில் (Worms) ஒரு நூலகத்தில் கண்டெடுத்தவர் கோன்ராடு கெல்ட்டெசு (Konrad Celtes) என்பவர் ஆவார். அதை அவர் தம் நண்பரான பாய்ட்டிங்கரிடம் 1508இல் ஒப்படைத்தார். இன்று இந்த உலக வரைபடம் வியன்னா நகரில் ஆசுத்திரிய நாட்டு மைய நுலகத்தில் பாதுகாப்பாக வைக்கப்பட்டுள்ளது.
# பாய்ட்டிங்கரின் உலக வரைபடம்

## வரைபடத்தின் நடுவில் உரோமை நகர்

இந்த வரைபடத்தின் நடுவில் உரோமை நகர் அரச மாட்சியோடு வீற்றிருக்கக் காணலம். அந்நகரம் ஓர் அரசிபோல உருவகிக்கப்பட்டு, தலையில் முடிசூடி, அரியணையில் வீற்றிருக்கிறது. அப்படத்திலிருந்து பல திசைகளிலும் சாலைகள் செல்கின்றன. "எல்லா வழித்தடங்களும் உரோமைக்கு இட்டுச் செல்கின்றன" என்னும் கூற்றை மெய்ப்பிப்பது போல் தோற்றம் ஏற்படுகிறது. அங்கே காட்டப்படுகின்ற நெடுஞ்சாலைகளுள் சில இன்றளவும் செயல்பாட்டில் உள்ளன. எடுத்துக்காட்டாக, ஆப்பியா சாலை (via appia), அவுரேலியா சாலை (via aurelia) ஆகியவற்றைக் கூறலாம்.
# பாய்ட்டிங்கரின் உலக வரைபடம்

## பயணிகள் வழிகாட்டி

பயணிகளுக்கு வழிகாட்டியாக அமைந்த இந்த வரைபடம் ஒரே சுருளேடாக இருந்தது. பின்னர், அதை நன்முறையில் பாதுகாக்கும் வகையில் அது 1863ஆம் ஆண்டில் 11 பகுதிகளாகக் கிழிக்கப்பட்டது. அப்பகுதிகளுக்கு முந்திய பகுதி ஒன்று இருந்திருக்க வேண்டும் அது கிடைக்கவில்லை. அந்த முதல் பகுதியில் உரோமைப் பேரரசின் பகுதிகள் எசுப்பானியா, பிரித்தானியத் தீவுகள், வட மேற்கு ஆப்பிரிக்க கடற்கரைப் பகுதி போன்றவற்றை உள்ளடக்கிய வரைபடம் இருந்தது. அது அதிக அளவில் பயன்படுத்தப்பட்டதால் சேதமடைந்திருக்க வாய்ப்பு உண்டு. அதை 1898இல் பண்டைய வரைபடத்தின் பாணியில் உருவாக்கி இணைத்தார்கள்.  
பாய்ட்டிங்கரின் வரைபடம் உரோமைப் பேரரசை மட்டும் காட்டவில்லை. மாறாக ஆசியாவில் இந்தியா, இலங்கை, பர்மா, மாலத்தீவுகள் மற்றும் சீனாவின் ஒரு முனை ஆகியவற்றையும் காட்டுகிறது. அக்கால மக்களுக்குத் தெரிந்த உலகம் அங்கே உள்ளது.  
இந்த வரைபடத்தில் நகரங்களும் சாலைகளும் துல்லியமாகத் தரப்படவில்லை. அதன் நோக்கம் பயணிகளுக்குப் பயன்தரும் விவரங்களை அளிப்பது ஆகும். பயணிகளுக்குப் பயனில்லாதவை, எடுத்துக்காட்டாக, கடல்கள், ஆறுகள், பாலைநிலங்கள், மலைத் தொடர்கள் போன்றவை சுருங்கிய வடிவிலேயே தரப்படுகின்றன. மாறாக, நெடுஞ்சாலைகள் விளக்கமாக உள்ளன.  
சாலைகளின் தூரங்கள் உரோமைய "மைல்" அளவில் தரப்படுகின்றன. ஆனால் வேல்சு நாட்டிற்கு "லீக்" அளவும், கீழை நாடுகளுக்கு "பாராசங்கு" (Parasang)அளவும் (ஒரு நாள் கால்நடை தூரம், சுமார் 5 முதல் 6.5 கி.மீ) தரப்படுகின்றன. இந்தியப் பகுதியில் "கல்" என்னும் இந்திய மைல் தரப்படுகிறது (சுமார் 3 கி.மீ.).  
இந்த வரைபடம் சுமார் 200 ஆயிரம் கி.மீ. தூரத்தை உள்ளடக்கியதாக உள்ளது. எல்லா இடங்களும் அளவுக்கு ஏற்ப வரையப்படவில்லை. எடுத்துக்காட்டாக, உரோமைப் பேரரசின் மையப்பகுதியான இத்தாலி மட்டுமே 5 பகுதிகளை உள்ளடக்குகிறது. எஞ்சிய உலகப் பகுதிகள் அனைத்தும் 7 பகுதிகளுக்குள் அடக்கப்படுகின்றன.
# பாய்ட்டிங்கரின் உலக வரைபடம்

## வெவ்வேறு நிறங்கள்

பாய்ட்டிங்கரின் உலக வரைபடத்தில் வெவ்வேறு நிறங்கள் பயன்படுத்துவதும் சிறப்பு. கிடைக்காமற்போன முதல் பகுதி மட்டும் கருப்பு வெள்ளையில் பிற்காலத்தில் உருவாக்கப்பட்டது. எஞ்சிய 11 பகுதிகளும் நிறங்கள் கொண்டு வரையப்பட்டன. இவ்வாறு, மஞ்சள் நிறம் நிலத்தைக் காட்டுகிறது; கருப்பு நிறம் பூமியின் எல்லையைக் காட்டுகிறது. மேலும் பெரும்பாலான எழுத்து விவரங்களும் கருப்பில் உள்ளன. சிவப்பு நிறத்தால் நெடுஞ்சாலைகள் குறிக்கப்படுகின்றன. கடல், ஏரி, ஆறு ஆகியவை பச்சை நிறத்தில் காட்டப்படுகின்றன. மஞ்சள் நரை நிறமும் இளஞ்சிவப்பு நிறமும் மலைகளைக் காட்டுகின்றன. இந்த நிறங்கள் மக்கள் வசிக்கும் இடங்கள், சாலைகள் பிரியும் இடங்கள் போன்றவற்றையும் காட்ட பயன்படுத்தப்பட்டுள்ளன.
# பாய்ட்டிங்கரின் உலக வரைபடம்

## பாய்ட்டிங்கரின் உலக வரைபடம் வெளியிடப்பட்ட வரலாறு

இப்படம் முதல் முதல் 1598இல் அச்சிடப்பட்டு வெளியானது. இதன் முதல் பதிப்பாக ஒரு பகுதி மட்டும் பெல்சிய நாட்டு ஆண்ட்வெர்ப் நகரில் 1591இல் அச்சானது. பின்னர் 1598இல் முழுப் படமும் வெளியிடப்பட்டது.  
இந்த வரைபடத்தின் மூலம் 1714 வரை பாய்ட்டிங்கரின் குடும்பத்தார் வசம் இருந்தது. பின் அது விற்கப்பட்டது. இவ்வாறே அரச குடும்பங்களும் செல்வர்களும் அதை வாங்கவும் விற்கவும் செய்தனர். ஆசுத்திரியாவின் இளவரசர் யூஜின் என்பவரின் கைவசமிருந்த அப்படம், அவருடைய இறப்புக்குப் பின் அரசு நூலகத்தால் வாங்கப்பட்டு, வியன்னாவில் பாதுகாக்கப்பட்டது. அங்கேயே இப்பொழுது தேசிய கருவூலமாகக் காக்கப்பட்டு வருகிறது.  
1753இல் மீண்டும் அச்சிடப்பட்டது. 1872இல் கோன்ராட் மில்லர் என்னும் செருமானியப் பேராசிரியர் அந்த மூல வரைபடத்தின் ஒரு பிரதியை உருவாக்க அனுமதி பெற்றார். மேலும் ஐரோப்பாவின் பல வெளியீட்டு நிறுவனங்களும் பிரதிகள் எடுத்துக்கொண்டன.  
1911இல் பண்டைய வரைபடத்தில் காணாமற்போன பகுதி என்று கருதப்படும் பகுதி உருவாக்கப்பட்டு பாய்ட்டிங்கரின் வரைபடத்தோடு சேர்க்கப்பட்டது. அப்புதிய பகுதியில் இங்கிலாந்து, எசுப்பானியா, போர்த்துகல் நாடுகளின் விடுபட்ட பகுதிகள் வரையப்பட்டன.  
இவ்வாறு, இன்று கிடைக்கின்ற பாய்ட்டிங்கர் வரைபடத்தில் 12 பகுதிகள் உள்ளன. அவை கீழ்வருமாறு அமைந்துள்ளன:  
- பகுதி 1: எசுப்பானியா, போர்த்துகல், பிரித்தானியத் தீவுகளின் மேற்குப்பகுதி
- பகுதி 2: பிரித்தானியத் தீவுகளின் கிழக்குப் பகுதி; ஓல்லாந்து, பெல்சியம்; பிரான்சு நாட்டுப் பகுதிகள்; மேற்கு மொரோக்கோ
- பகுதி 3: பிரான்சு
- பகுதி 4: இத்தாலி
- பகுதி 5: இத்தாலி
- பகுதி 6: இத்தாலி
- பகுதி 7: இத்தாலி, டால்மாசியா, எப்பீரிசு, தாசியா, மோவேசியா, தார்தானியா
- பகுதி 8: தாசியா (கிழக்கு), திராசியா
- பகுதி 9: காண்ஸ்டாண்டிநோபுள்; போசுபோருசு; சின்ன ஆசியா; காக்கசு
- பகுதி 10: அந்தியோக்கியா; அரேபியா
- பகுதி 11: கொலேக்கிசு; மெசொபொத்தாமியா
- பதிதி 12: ஆசிய சீத்தியா; இந்தியா, இலங்கை; பர்மா; மாலத்தீவு; சீனத்தின் ஒரு முனை
# பாய்ட்டிங்கரின் உலக வரைபடம்

## வரைபடத்தில் காணப்படும் இந்தியாவும் இலங்கையும்

இந்த வரைபடத்தில் ஆசியாவின் பல பகுதிகள் காட்டப்படுகின்றன. மேற்கு ஆசியாவை அடுத்து, இந்தியா காட்டப்படுகிறது. இலங்கைத் தீவும் உள்ளது. அது பண்டைய கிரேக்கர்களாலும் உரோமையர்களாலும் "தப்ரோபானா" என்று அழைக்கப்பட்டது. இந்த வரைபடத்தில் இலத்தீனில் "insula taprobane" என்றுளது. மேலும் சீனாவின் ஒரு சிறு முனையும் காட்டப்படுகிறது.
# பாய்ட்டிங்கரின் உலக வரைபடம்

## கங்கை, தமிழகம், முசிறி பற்றிய குறிப்புகள்

இந்த வரைபடத்தில் கங்கை, சிந்து போன்ற ஆறுகளோடு அவுரியசு, பலேரிசு என்னும் ஆறுகளும் உள. இவை இவை காவேரி, பாலாறு என்னும் பெயர்களின் திரிபாக இருக்கலாம். பண்டைய தமிழகத்தில் வாணிகத்தில் சிறந்து விளங்கிய முசிறிப்பட்டினம் "முசிரிஸ்" (Muziris) என்ற பெயரால் குறிக்கப்படுகிறது. இது தமிழ் இலக்கியத்தில் வருகின்ற கொடுங்களூர். அங்கே அகுஸ்துஸ் மன்னனுக்கு அர்ப்பணிக்கப்பட்ட ஒரு கோவில் இருந்தது (*Templum Augusti*) என்ற செய்தியும் இந்த வரைபடத்தில் படமாக உள்ளது.  
இந்த வரைபடத்தில் தென்னிந்தியா பகுதியில் "தமிரிசே" (*Damirice*) என்றொரு பெயர் பெரிய எழுத்துகளில் உள்ளது. இது தமிழகத்தைக் குறிக்கும். மேலும் "Tundis" என்னும் பெயர் "தொண்டி" நகராக இருக்கலாம். தமிழகத்தைக் காட்டும் இன்னொரு பெயர் "Scytia Dymirice" என்றுள்ளது. அதன் அருகே குறிக்கப்படும் நகரங்கள் "Nincildae" ("Nelcynda"), "Pattinae" (பட்டினம்? காவிரிப்பூம்பட்டினம்?), "Parrica" (பொற்கை?),"Colchi" ("கொற்கை")?  
இன்னொரு செய்தி என்னவென்றால் இந்தியப் பகுதிகளில் "in his locis elephanti nascuntur" என்னும் தொடரும், "in his locis scorpiones nascuntur" என்னும் தொடரும் உள்ளன. இவை முறையே "இந்தப் பகுதிகளில் யானைகள் தோன்றுகின்றன" என்றும் "இந்தப் பகுதிகளில் தேள்கள் தோன்றுகின்றன" என்றும் பொருள்படும்.  
மேலும், மகா அலெக்சாண்டர் இந்தியாவின் வடமேற்கு பகுதிவரை தன் பேரரசை நிறுவிவிட்டு, திரும்பிச் சென்ற செய்தியும் இலத்தீனில் தரப்பட்டுள்ளது. அதாவது, "இங்கே அலெக்சாண்டருக்குக் கிடைத்த செய்தி: இன்னும் எவ்வளவு தூரம் செல்வாய் நீ, அலெக்சாண்டர்?"
# பாய்ட்டிங்கரின் உலக வரைபடம்

## பொதுமக்களின் பார்வைக்கு வைக்கப்படல்

பாய்ட்டிங்கரின் உலக வரைபடம் எளிதில் சிதைந்து போகும் நிலையீல் இருப்பதால் அது வழக்கமாகப் பொதுமக்கள் பார்வைக்கு வைக்கப்படுவதில்லை. சூரிய ஒளி பட்டால் அது கெடும் வாய்ப்பு உள்ளது. ஆயினும் 2007, நவம்பர் 26ஆம் நாள் அது யுனெஸ்கோவின் "உலக நினைவுக் களஞ்சியங்கள்" (Memory of the World) என்னும் திட்டத்தில் ஏற்றுக்கொள்ளப்பட்டதை முன்னிட்டு அந்நிகழ்ச்சியைக் கொண்டாட மக்களின் பார்வைக்கு வைக்கப்பட்டது.
# கந்தசாமி கமலேந்திரன்

**கந்தசாமி கமலேந்திரன்** (*Kandasamy Kamalendran*) இலங்கைத் தமிழ் அரசியல்வாதியும் ஈழ மக்கள் ஜனநாயகக் கட்சி உறுப்பினரும் ஆவார்.
# கந்தசாமி கமலேந்திரன்

## அரசியலில்

கமலேந்திரன் 2013 மாகாணசபைத் தேர்தலில் ஈழ மக்கள் ஜனநாயகக் கட்சியினால் பரிந்துரைக்கப்பட்டு ஐக்கிய மக்கள் சுதந்திரக் கூட்டணி வேட்பாளராக யாழ்ப்பாண மாவட்டத்தில் போட்டியிட்டார். இவர் 13,632 விருப்பு வாக்குகள் பெற்று வட மாகாண சபைக்குத் தேர்ந்தெடுக்கப்பட்டார். இவர் மாகாண சபை உறுப்பினராக 2013 அக்டோபர் மாதத்தில் இலங்கை அரசுத்தலைவரின் முன்னிலையில் உறுதிமொழி எடுத்துக்கொண்டார். கொலைக்குற்றச்சாட்டு ஒன்றின் காரணமாக மாகாண சபை உறுப்பினர் பதவியில் இருந்து 2014 ஆம் ஆன்டில் நீக்கப்பட்டார்.
# கந்தசாமி கமலேந்திரன்

## கொலைக் குற்றச்சாட்டு

நெடுந்தீவு பிரதேச சபைத் தலைவர் டானியல் ரெக்சின் என்பவரைப் படுகொலை செய்தாரென்ற சந்தேகத்தின் பேரில் கந்தசாமி கமலேந்திரன் உள்ளிட்ட மூவரை காவல்துறையினர் 2013 டிசம்பர் 3 ஆம் நாள் கொழும்பில் கைது செய்தனர். நெடுந்தீவு பிரதேச சபை தலைவரான டானியல் ரெக்சின் (44) 2013 நவம்பர் 26ம் திகதி புங்குடுதீவிலுள்ள அவரது வீட்டில் இருந்து சடலமாக மீட்கப்பட்டார். கொலை செய்யப் பயன்படுத்தப்பட்டதாகக் கருதப்படும் 9 மிமீ கைத்துப்பாக்கி மற்றும் 11 ரவைகளும் கமலேந்திரனிடம் இருந்து மீட்கப்பட்டன. கமலேந்திரன் கைது செய்யப்பட்டதை அடுத்து இவர் ஈழ மக்கள் சனநாயகக் கட்சியில் இருந்து நீக்கப்பட்டார். ஆனாலும், வடமாகாண சபை அமர்வுகளில் கலந்துகொள்ள ஊர்காவற்துறை நீதிமன்றம் அனுமதி வழங்கியது. ஐக்கிய மக்கள் சுதந்திர முன்னணி இவரை 2014 மார்ச் மாதத்தில் கட்சியில் இருந்து இடைநிறுத்தியுள்ளதாக அறிவித்தது. 2014 ஆகத்து 29 இல் இவர் யாழ்ப்பாணத்தில் தங்கியிருக்கக்கூடாது என்ற நிபந்தனையுடன் பிணையில் செல்ல அனுமதிக்கப்பட்டது. ஆனாலும், கமலேந்திரனை பிணையில் எடுப்பதற்கு எவரும் வராத காரணத்தால், அவர் தொடர்ந்தும் தடுப்புக்காவலில் வைக்கப்பட்டார்.
# ஹர்ஷ் வர்தன்

**ஹர்ஷ்வர்தன்** பாரதீய ஜனதா கட்சித் தலைவர்களுள் ஒருவர். இவர் 2014 நரேந்திர மோதியின் முதல் அமைச்சரவையில் 27 மே 2014 முதல் 8 நவம்பர் 2014 வரை சுகாதாரம் மற்றும் குடும்பநல அமைச்சராக இருந்தவர்.
# ஹர்ஷ் வர்தன்

## ஆரம்ப கால வாழ்க்கை

ஹர்ஷ்வர்தன் தில்லியில் பிறந்தவர். இவரது பெற்றோர் ஓம்பிரகாஷ் கோயெல், சிநேகலதா. தரியாகஞ்சில் உள்ள ஒரு பள்ளியில் படித்து, கான்பூரில் உள்ள மருத்துவக் கல்லூரி ஒன்றில் எம்.பி.பி.எஸ் படிப்பும், அதே கல்லூரியில் காது மூக்கு தொண்டை மருத்துவத்தில் முதுகலைப் படிப்பும் முடித்தார்.
# ஹர்ஷ் வர்தன்

## அரசியல் வாழ்க்கை

சிறு வயது முதலே ஹர்ஷ்வர்தன் ஆர்.எஸ்.எஸ் உறுப்பினராக இருந்தவர். 1993 ஆம் ஆண்டில் தில்லியின் முதல் சட்டசபை உருவாக்கப்பட்ட போது கிருஷ்ணாநகர் தொகுதியில் வென்று, சுகாதாரம் மற்றும் சட்டத் துறைக்கு அமைச்சராகப் பொறுப்பேற்றார். 1996 ஆம் ஆண்டில் கல்வி அமைச்சர் பொறுப்பும் இவருக்கு அளிக்கப்பட்டது. 1998, 2003, 2008 மற்றும் 2013 என அனைத்துத் தேர்தல்களிலும் வெற்றி பெற்றார். 2013 ஆம் ஆண்டுத் தேர்தலில் முதல்வர் வேட்பாளராக அறிவிக்கப்பட்டார். அதிக எண்ணிக்கையில் பாரதீய ஜனதா கட்சி வெற்றி பெற்றிருந்த போதும் தனிப்பெரும்பான்மையில்லாத காரணத்தால் ஆட்சி அமைக்க இயலவில்லை.
# கமிலா வெலேஜோ

**கமிலா அண்டோனியா அமரந்தா வெலேஜோ டவ்லிங்** (, ) (பிறப்பு ஏப்ரல் 28, 1988) சான்ட்டியாகோ நாடாளுமன்ற கீழ் அவை உறுப்பினர். சிலி இளைஞர் கம்யூனிஸ்ட் கட்சியின் மத்தியகுழு உறுப்பினர். சிலி பல்கலைக்கழக மாணவர் சங்கத்தின் தலைவராவார்.
# கமிலா வெலேஜோ

## வாழ்க்கை வரலாறு

### ஆரம்ப வாழ்க்கை

சிலி தலைநகர் சாண்டியாகோவில் 1988-ல் பிறந்த கமிலாவின் தாய் மரிலா டவ்லிங், தந்தை ரொனால்டோ வலேஜா இருவருமே சிலி கம்யூனிஸ்ட் கட்சியின் உறுப்பினர்கள். சர்வாதிகாரி அகஸ்டோவின் கைகளில் சிக்கியிருந்த சிலியை விடுவிப்பதற்கான மக்கள் போராட்டத்தில் முன்னணிப் பங்கு வகித்தவர்கள். சிறு வயதில் இருந்து கம்யூனிச வாசனை உள்ள குடும்பத்தில் பிறந்து வளர்ந்த கமிலா, 2006-ல் புவியியல் படிப்புக்காக சிலி பல்கலைக்கழகத்தில் சேர்ந்தார். அங்கே இடதுசாரி மாணவர் அமைப்புடன் தன்னை இணைத்துக் கொண்டார்.